8. ΒΑΣΙΛΙΚΟΝ ΔΙΑΤΑΓΜΑ της 24/30 Μαΐου 1938 Περί τρόπου εκποιήσεως Ταχυδρομικών οχημάτων κλπ. «Έχοντες υπ’ όψει: 1)τας διατάξεις των άρθρ. 1 και 2 του Α.Ν. 974/1937 «περί εκποιήσεως αχρήστων ταχυδρομικών οχημάτων κλπ.», 2)την υπ’ αριθ. 216/1938 γνωμοδότησιν του Συμβουλίου Επικρατείας, προτάσει του Ημετέρου επί της Συγκοινωνίας Υπουργού, απεφασίσαμεν και διατάσσομεν: Άρθρ.1.-Δι’ αποφάσεως του Υπουργού της Συγκοινωνίας συνιστώνται τριμελείς εξ ανωτέρων ΤΤΤ. υπαλλήλων Επιτροπαί, μία εν Αθήναις και ετέρα εν Θεσσαλονίκη, αίτινες γνωμοδοτούσι ποία εκ των σιδηροδρομικών ταχυδρομικών οχημάτων, αυτοκινήτων, μοτοσυκλεττών, ποδηλάτων, χειραμαξών της υπηρεσίας ΤΤΤ δεν δύνανται να χρησιμοποιηθώσιν πλέον εξ οιασδήποτε αιτίας. Αι αυταί ως άνω Επιτροπαί γνωμοδοτούσιν επίσης περί της αχρηστίας ή ακαταλληλότητος των πάσης φύσεως ανταλλακτικών ή εξαρτημάτων των ταχυδρομικών οχημάτων εν γένει ως και των δια την λειτουργίαν ή κίνησιν αυτών παραμενόντων αχρήστων υλικών, δοχείων κλπ. Αι γνωμοδοτικαί αύται Επιτροπαί υποχρεούνται να συνέρχωνται άπαξ ανά τρίμηνον, και γνωμοδοτούσι κατά τ’ ανωτέρω, η μεν εν Αθήναις περί της ακαταλληλότητος κλπ. των σιδηροδρομικών ταχυδρομικών οχημάτων εν γένει, ανταλλακτικών κλπ. των διατιθεμένων δια τας ανάγκας των ταχυδρομικών μεταφορών εις το ταχυδρομικόν συγκρότημα Αθηνών-Πειραιώς, η δ’ εν Θεσσαλονίκη περί των εν τη πόλει ταύτη ταχυδρομικών οχημάτων, ανταλλακτικών κλπ. υποβάλλουσι δε εις το Υπουργείον Συγκοινωνίας επαρκώς ητιολογημένην έκθεσιν περί της ανάγκης της εκποιήσεως τούτων. Σελ. 182 Άρθρ.2.-Βάσει των κατά τ’ ανωτέρω εκθέσεων ο παρά τω Υπουργείω Συγκοινωνίας Διευθυντής της Διευθύνσεως Ταχυδρομικής Εκμεταλλεύσεως εισηγείται εις το Τεχνικόν ΤΤΤ. Συμβούλιον περί της ανάγκης της εκποιήσεως των εν ταις εκθέσεσι ταύταις διαλαμβανομένων εκάστοτε υλικών, ο δε Υπουργός της Συγκοινωνίας μετά σύμφωνον γνώμην του Συμβουλίου τούτου προκηρύσσει δημοπρασίαν εκποιήσεως κατά τα περί εκποιήσεως αχρήστων υλικών του Δημοσίου κρατούντα. Άρθρ.3.-Το εκπλειστηρίασμα των κατά τ’ ανωτέρω ενεργουμένων εκάστοτε δημοπρασιών κατατίθεται εις την Εθνικήν Τράπεζαν της Ελλάδος ή εις το Ταχυδρομικόν Ταμιευτήριον υπό ίδιον τοκοφόρον λογαριασμόν όψεως και υπό κατονομασίαν «καταθέσεως εξ εκποιήσεως αχρήστων οχημάτων ΤΤΤ. Υπηρεσίας». Άρθρ.4.-Τα κατά το προηγούμενον άρθρον ποσά και οι τόκοι αυτών, αναλαμβάνονται εν όλω ή εν μέρει εκ της Εθνικής Τραπέζης της Ελλάδος ή εκ του Ταχυδρομικού Ταμιευτηρίου κατόπιν αποφάσεως του Τεχνικού Συμβουλίου ΤΤΤ. προκαλουμένης συνεπεία εισηγήσεως του Διευθυντού της Ταχυδρομικής Εκμεταλλεύσεως, περί της ανάγκης αγοράς ταχυδρομικών οχημάτων και λοιπού τροχαίου ταχυδρομικού υλικού κατονομαζομένων εν τη γνωμοδοτήσει του Συμβουλίου τούτου. Η αγορά των Ταχυδρομικών τούτων Οχημάτων και λοιπών υλικών διενεργείται δια δημοπρασίας, συμφώνως προς τας ισχυούσας περί προμηθειών υλικού του Δημοσίου διατάξεις. Άρθρ.5.-Πάσα πληρωμή εκ του τοκοφόρου λογαριασμού, περί ου το άρθρ. 3 του παρόντος Β.Δ/τος ενεργείται δι’ εντολής του Υπουργού της Συγκοινωνίας προς το Ταχυδρομικόν Ταμιευτήριον ή την Εθνικήν Τράπεζαν της Ελλάδος, στηριζομένης εις τα νόμιμα δικαιολογητικά, εφαρμοζομένων κατ’ αναλογίαν των οικείων διατάξεων του Λογιστικού Νόμου, περί δικαιολογήσεως δαπανών και των εν ισχύϊ περί προληπτικού ελέγχου διατάξεων. Εις τον αυτόν Υφυπουργόν ανατίθεμεν την δημοσίευσιν και εκτέλεσιν του παρόντος Δ/τος. 22.Γ.β.8 Ταχυδρομικές Μεταφορές 